अलीगढ़ (उ.प्र.) में देश के पूर्व उपराष्ट्रपति हामिद अंसारी की पत्नी सलमा अंसारी मदरसा-ए-चाचा नेहरू चला रही हैं। इस स्कूल में अब हिंदू, मुस्लिम, सिख, ईसाई सभी धर्मों के छात्र एक साथ कुरान-गीता का पाठ कर रहे हैं। सलमा अंसारी कहती हैं कि कुरान कंठस्थ कराने का मकसद बच्चों को स्मार्ट बनाना है। हिब्ज से दिमाग तेज होता है। अल्लाह और ओम् के उच्चारण से शरीर को बेशुमार ऑक्सीजन मिलती है। अभी दो दिन पूर्व उत्तराखंड में नौ वर्षीय जैद हसन ने कुरान कंठस्थ (हिफ्ज) करने का रिकॉर्ड बनाया है। जैद को सहारनपुर में आयोजित उत्तर प्रदेश और उत्तराखंड की कुरान कंठस्थ प्रतियोगिता में प्रथम स्थान मिला है।